सोनिया ने नहीं दिया अन्ना को मिलने का वक्त  
अन्ना ने बुधवार को कहा था कि वो सोनिया गांधी से मिलकर लोकपाल बिल पर बात करेंगे लेकिन सोनिया के ऑफिस से अन्ना को समय नहीं मिला।
कांग्रेस अध्यक्ष सोनिया गांधी के साथ अन्ना हज़ारे की बैठक आज नहीं होगी। अन्ना हज़ारे ने बुधवार को कहा था कि वो सोनिया गांधी से मिलकर लोकपाल बिल पर बात करेंगे लेकिन सोनिया गांधी के ऑफिस से अन्ना को समय नहीं मिला।  कांग्रेस पार्टी का कहना है कि उसने अन्ना की टीम के सामने अपना रुख़ साफ़ कर दिया है। कांग्रेस कार्यसमिति सरकारी ड्राफ्ट को पहले ही मंज़ूर कर चुकी है और इस पर आम सहमति बनाने के लिए रविवार को सर्वदलीय बैठक भी बुलाई गई है।  दूसरी ओर अन्ना हज़ारे सिविल सोसायटी की ओर से तैयार ड्राफ्ट पर सहमति बनाने के लिए नेताओं से लगातार मिल रहे हैं। वो सीपीएम महासचिव प्रकाश करात और जेडीयू नेता शरद यादव से मिले थे। आज सीपीआई नेता एबी बर्द्धन और कल बीजेपी नेता लाल कृष्ण आडवाणी से उनका मिलने का कायर्क्रम है।